Q (postava)

**Q** je kódové označenie, ktoré má fiktívna postava z knižnej a filmovej série Iana Fleminga o Jamesovi Bondovi. Q je vedúcim pobočky Q (neskôr divízie Q), fiktívneho vývojového a výskumného oddelenia britskej tajnej služby, poverenej dohľadom nad prísne tajnými výzbrojnými technológiami. Q podobne ako M, je skôr pracovný názov či značenie ako meno.

Q sa objavil v 22 z 25 filmov Eon Productions o Jamesovi Bondovi, s výnimkou *[[James Bond: Žiť a nechať zomrieť|Žiť a nechať zomrieť]]* (1973), *[[James Bond: Casino Royale|Casino Royale]]* (2006) a *[[James Bond: Quantum of Solace|Quantum of Solace]]* (2008). Q tiež vystupoval v oboch filmoch, ktoré nie sú od Eon Bond, *[[Casino Royale (film z roku 1967)|Casino Royale]]* (1967) a *[[Nikdy nehovor nikdy (film z roku 1983)|Nikdy nehovor nikdy]]* (1983). V rokoch 1963 až 1999 hral Q vo filmoch Eon Desmond Llewelyn až do svojej smrti koncom roku 1999. V nasledujúcich filmoch ho hrali John Cleese a Ben Whishaw. V prvom filme *[[James Bond: Dr. No|Dr. No]]* (1962) sa objavil ako major Boothroyd Peter Burton.

## Knižné zobrazenie
Postava Q sa nikdy neobjavuje v románoch autora Iana Fleminga, kde sa Q a pobočka Q iba spomínajú. Q sa však objavuje v novelizáciách od Christophera Wooda, ako aj v neskorších románoch Johna Gardnera a Raymonda Bensona. V šiestom Flemingovom románe ''Dr. No'' sa zjaví postava majora Boothroyda, ktorá je zbrojárom MI6.

## Filmové zobrazenie

### Oficiálne filmy
Vo väčšine filmov, v ktorých sa Q objavuje, je obmedzený na „zákulisné“ zapojenie, a to buď v Londýne, alebo na tajných základniach v teréne. Dve pozoruhodné výnimky, v ktorých sa Q priamo zapája do Bondových misií a akcii, sa vyskytujú v *[[James Bond: Chobotnička|Chobotničke]]* a ''Povolenie zabíjať''.

#### Peter Burton (1962)
V prvom filme série *[[James Bond: Dr. No|Dr. No]]*, hrá Boothroyda Peter Burton iba v jednej scéne, v ktorej nahrádza Bondovu pištoľ Berettu za Walther PPK. Q je označovaný ako „zbrojár“ a neskôr ako major Boothroyd. Konflikty v plánovaní zabránili Burtonovi zopakovať si rolu vo filme *[[James Bond: Srdečné pozdravy z Ruska|Srdečné pozdravy z Ruska]]*, aj keď sa neskôr dvakrát objavil bez kreditu v dvoch bondovkách, najprv ako dôstojník RAF vo filme *[[James Bond: Thunderball|Thunderball]]* (1965) a neskôr ako tajný agent v neoficiálnej paródii *[[Casino Royale (film z roku 1967)|Casino Royale]]* (1967).

#### Desmond Llewelyn (19631999)
Počnúc filmom *[[James Bond: Srdečné pozdravy z Ruska|Srdečné pozdravy z Ruska]]*, Desmond Llewelyn stvárnil postavu v každom oficiálnom filme okrem *[[James Bond: Žiť a nechať zomrieť|Žiť a nechať zomrieť]]* až do svojej smrti v roku 1999. Llewelyn sa objavil vo väčšom počte bondoviek – v sedemnástich – ako ktorýkoľvek iný herec doteraz. V ôsmej bondkove sa Llewelyn neobjavil lebo v tom čase bol zaneprázdnený hraním v televíznym seriáli a taktiež si Harry Saltzman nemyslel, že je potrebné mať vo filme postavu Q.

Vo filme ''Špión, ktorý ma miloval'' z roku 1977, keď Q doručil podvodný Lotus Bondovi, tak major Anya Amasova / Agent XXX (Barbara Bach) pozdravuje Q ako major Boothroyd.

Llewelyn tiež stvárňuje Q v televíznom špeciály *Welcome to Japan, Mr. Bond* (*Vitajte v Japonsku, pán Bond)* z roku 1967, ktorý vyrobila spoločnosť Eon Productions, ako aj postavu Q v dokumente *Highly Classified: The World of 007*, ktorý sa nachádza na DVD *Tomorrow Never Dies* Ultimate Edition.

#### John Cleese (2002)
V *[[James Bond: Jeden svet nestačí|Jeden svet nestačí]]* bol predstavený John Cleese ako asistent Q, R. Po Llewelynovej smrti v roku 1999 bol oficiálne označovaný ako Q vo filme ''Dnes neumieraj'' (2002).

#### Ben Whishaw (2012súč.)
Postava Q sa neobjavila v *[[James Bond: Casino Royale|Casino Royale]]* z roku 2006 ani v jeho pokračovaní *[[James Bond: Quantum of Solace|Quantum of Solace]]* (2008). Herec Bonda Daniel Craig vyjadril znepokojenie nad neprítomnosťou postavy a vyjadril nádej, že Q sa vráti v *[[James Bond: Skyfall|Skyfall]]*. V novembri 2011 bolo oznámené, že do tejto úlohy bol obsadený britský herec Ben Whishaw. Ide o najmladšieho Q-čka v oficiálnej sérii a taktiež aj najviac IT-čkársky zdatného. Z filmu *[[Nie je čas zomrieť]]* sa dozvedáme niečo zo skúkromného života postavy.

### Oficiálne filmy

#### Geoffrey Bayldon (1967)
Vo verzii *[[Casino Royale (film z roku 1967)|Casino Royale]]* z roku 1967 stvárňuje Q Geoffrey Bayldon, ale namiesto toho, aby vybavil Jamesa Bonda (David Niven), poskytuje pomôcky pre Evelyn Tremble (Peter Sellers). Vo filme má Q pomocníka Fordyce (John Wells). Sekvencia paroduje oblečenie bežnej série, ktorá predstavuje Trembla s prepracovanou nepriestrelnou vestou, nabitou absurdnými prvkami.

#### Alec McCowen (1983)
Vo filme *[[Nikdy nehovor nikdy (film z roku 1983)|Nikdy nehovor nikdy]]* z roku 1983 dostal Bond svoje pomôcky od muža (Alec McCowen), ktorého nazýval Algernon / Algy. V ostrom kontraste s osobnosťou Q vo filmovej sérii EON, Algy dúfa, že sa po jeho misii dozvie od Jamesa Bonda horlivé informácie. V záverečných titulkoch je menovaný ako „Q“ Algy. Samotný Q Branch v *Nikdy nehovor nikdy* je v porovnaní s moderným prostredím filmov Eon zobrazený ako podfinancovaný a zanedbaný.

## Galéria

Súbor:Desmond Llewelyn 01.jpg|Desmond Llewelyn
Súbor:John Cleese 2008 cropped.jpg|John Clees
Súbor:Ben whishaw 2018 6.jpg|Ben whishaw
Súbor:Geoffrey Bayldon 2009.jpg|Geoffrey Bayldon


## Referencie

## Externé odkazy
* Q (Boothroyd)
* Q (Quartermaster)
* Q (Algernon)

## Zdroj

Kategória:Fiktívne postavy
Kategória:Literárne postavy
Kategória:Filmové postavy
Kategória:Postavy v Jamesovi Bondovi